এপেলৰ আন এক শিহৰণ বৈদ্যুতিক গাড়ী। কম্পিউটাৰ আৰু মবাইলৰ বাহিৰে এপেল ভবিষ্যত জগতখনক সন্মুখত লৈ আগবাঢ়িছে অত্যাধনিক স্বয়ংচালিত ইলেকট্রনিক কাৰ।
বিষয়ে উল্লেখ কৰে । আকৌ ২০১৭ চনত কেলিফর্নিয়াৰ মটৰ ভেহিকলে এখন অনুজ্ঞাপত্ৰ জাৰি কৰিছিল এপ'লক । যত স্বয়ংচালিত কাৰৰ সম্পৰীক্ষা কৰিব পৰাৰ ব্যৱস্থা ৰখা হৈছিল । তদুপৰি এপ'লৰ অত্যাধুনিক এপ'ল পাৱাৰ কার্যালয় , যি আমেৰিকাৰ কুপাৰটিনত অৱস্থিত , সেই ঠাইত শেহতীয়াকৈ দেখিবলৈ পোৱা গৈছে লেক্সাজ বাহন । এই অত্যাধুনিক গাড়ীসমূহত এপ'ল কোম্পানীৰ ছেলফ ড্রাইভিং ছফটৱেৰ ইনষ্টল কৰাৰ উপৰি চৌদিশে কেমেৰাৰে আৱৰি ৰখা হৈছে । সেই স্থানতেই আকৌ ছেলফ ড্রাইভিং মেকানিজমৰ পৰীক্ষা - নিৰীক্ষা চলাই থকা হৈছে । যাৰ ফলত পূর্বানুমান কৰা হৈছে যে এপল কোম্পানীয়ে ছেল ড্রাইভিং কাৰক উন্নীত কৰাৰ শেষ পর্যায়ত উপনীত হৈছে । আনহাতে শেহতীয়াকৈ এপ'ল কোম্পানীয়ে স্বয়ংচালিত ইলেক্ট্রনিক বাহন নির্মাণৰ ক্ষেত্ৰখনৰ কেইবাটাও পেটেন্ট লাভ কৰিছে । তাৰ ভিতৰত প্রথমেই উল্লেখ কৰিব বিচৰা হৈছে উইণ্ড টিং টিং প্রযুক্তি । এই প্রযুক্তিত বাহন এখনৰ খিৰিকীত যিসমূহ ফিল্ম লগাই লোৱা হয় , তাৰ বিস্তৃত উন্নয়ন সাধন কৰিছে এপ'লে ।
সচৰাচৰ সূৰ্যৰ ৰশ্মি গাড়ীৰ ভিতৰত কমকৈ পৰিবলৈ এনেধৰণৰ ফিল্ম লগাই লোৱা হয় । পিচে আমাৰ ম'বাইলত যিদৰে পোহৰৰ কম - বেছি কৰিবলৈ ব্রাইটনেছ'ৰ ব্যৱহাৰ কৰো , ঠিক সেইদৰে এই টেকনল'লজিতে এনেধৰণৰ সূৰ্যৰ ৰশ্মি সঠিকভাৱে নিয়ন্ত্রণ কৰিব পৰা যাব গাড়ীৰ ভিতৰৰ পৰাই । ইফালে ৰিয়েল টাইম এলাইন্টমেন্ট এণ্ড কেলিবাৰেচন অহ্ অটোমেটেড চেন্সৰ্ছৰ প্ৰযুক্তিৰ পেটেন্ট কৰাই লৈছে এপ'লে । এই প্রযুক্তিৰ জৰিয়তে সঠিক সময়ত উপযুক্ত স্থানৰ নিৰ্ধাৰণ এপ'লৰ স্বয়ংচালিত কাৰখনে কৰি ল'ব পাৰিব । সেইদৰে সন্মুখত কি আছে তাৰ পূর্বানুমান কৰি ল'ব পৰা প্রযুক্তিৰে সমৃদ্ধ এই ব্যৱস্থা । আকৌ গাড়ী এখনে দিক নির্ণয় কিদৰে কৰিব , আগুৱাব নে পিচলৈ আহিব , কোনফালে গতি কৰিব সেয়া এই এপ'লৰ স্বয়ংচালিত বৈদ্যুতিক বাহনৰ অত্যাধুনিক চেন্সৰ ব্যৱস্থাইহে নির্ধাৰণ কৰিব । এপ'লে স্মার্ট টেক আৰু স্মার্ট ড'ৰ নামৰ আন দুবিধ পেটেন্ট নিজৰ নামত কৰাই লৈছে । ইয়াৰে স্মার্ট টেক প্রযুক্তিৰ জৰিয়তে যিকোনো লেণ্ডমার্ক অতি সহজতেই চিনাক্ত কৰিব পাৰিব এপ'লৰ বজাৰলৈ আহিবলগীয়া অত্যাধুনিক ডিজাইনৰ স্বয়ংচালিত বৈদ্যুতিক বাহনে ।
আনহাতে স্মার্ট ড'ৰৰ দৰে আধুনিক প্রযুক্তিৰে এনেধৰণৰ স্বয়ংচালিত কাৰ অকল মুকলি স্থানতহে খুলিব । অর্থাৎ এপ'লৰ এই আহিবলগীয়া স্বয়ংচালিত বৈদ্যুতিক কাৰে অতি ভিৰ এলেকা হলে সংকেত প্রদান কৰিব আৰোহীক । তদুপৰি অন্য বাহনৰ যথেষ্ট সমাগম তথা আহ - যাহ হোৱা স্থানত এই স্মার্ট দর্জা খোল নোখোৱাৰ পৰিবৰ্তে সুৰক্ষিত স্থানতহে খোল খাই পৰিব এনে অত্যাধুনিক দর্জা । এপ'ল কোম্পানীৰ পূৰ্বৰ মুখ্য কাৰ্যবাহী বিষয়া প্রয়াত ষ্টিভ জবছে ২০০৭ চনত টেছলাই যেতিয়া ইলেক্ট্রনিক কাৰে বজাৰত ভুমুকি মাৰিছিল , সেই সময়তে ঘোষণা কৰিছিল এপ'লৰ এনে অত্যাধুনিক বাহন নির্মাণ সম্পর্কে থকা উচ্চাকাংক্ষা । কিন্তু এই পৰিকল্পনা দীর্ঘদিন ধৰি এনেদৰেই গেঁঠেলা মাৰি পৰি আছিল যদিও পিচত এপ'লৰ মুখ্য কাৰ্যবাহী বিষয়া টিম কুকে দ্রুতগতিত পুনৰ আৰম্ভণি কৰে । ২০১৭ চনতে কুকে এক অনুষ্ঠানত এপ'ল প্রতিষ্ঠানে অটোনমাছ ছিষ্টেমৰ ওপৰত সর্বাধিক গুৰুত্ব আৰোপ কৰাৰ বিষয়ে উল্লেখ কৰিছিল । কাৰণতো হৈছে এই অটোনমাছ ছিষ্টেমত সর্বাধিক আর্টিফিচিয়েল ইন্টেলিজিন্সে ছিষ্টেমৰ প্ৰয়ােগ কৰা হয় । যি ছিষ্টেমে স্বয়ংক্রিয়ভাৱেই সম্পূর্ণ কার্য সমাধা কৰে । এনে অটোনমাছ ছিষ্টেম সবাতোকৈ বেছি ব্যৱহৃত হয় স্বয়ংচালিত গাড়ীৰ ক্ষেত্ৰত ।
এনেধৰণৰ দ্রুতবেগী স্বয়ংচালিত ইলেক্ট্রনিক বাহনৰ প্রতি সর্বসাধাৰণৰ আগ্রহ যথেষ্ট দেখা যায় । সেইবাবে এনেধৰণৰ প্ৰযুক্তিৰ জৰিয়তে এপ'লে এই স্বপ্নৰ পৰিকল্পনাক বর্তমান বাস্তৱ ৰূপ দিবলৈ অগ্ৰসৰ হৈছে । ইতিমধ্যে এপ'লে ট্রান্সপ'র্ট কোম্পানীত যথেষ্ট বিনিয়োগ কৰিবলৈ আৰম্ভ কৰিছে । ইতিপূর্বে ১ বিলিয়ন ডলাৰ ডি ডি ছুং চি কোম্পানীত বিনিয়োগেৰে নিজৰ সবল উপস্থিতি জাহিৰ কৰিছে প্রখ্যাত ঔদ্যোগিক প্রতিষ্ঠান এপ'লে । এই ডি ডি ছুং চি কোম্পানীয়ে প্রধানতঃ ডাটা ষ্ট'ৰ কৰে পথ তথা মেপৰ । এই ডি ডি ছুং চি কোম্পানীয়ে চীনত উবেৰৰ সৈতে যৌথ সহযোগিতাৰে কাম কৰি আছে পথৰ মেপিং কার্যত । উল্লেখ্য , ২০১৭ চনৰ জুলাইত এক ৰিপৰ্ট অনুসৰি কনটেম্প'ৰেী এমছে টেকনলজি ফৰ ৰিছাৰ্চ এণ্ড ডেভেলপমেন্ট অব নিউ জেনেৰেচন কাৰ বেটাৰি প্ৰতিষ্ঠানৰ সৈতে সহযোগিতা আগবঢ়ায় এপ'লে পৰৱর্তী প্রজন্মৰ বাবে ইলেক্ট্রনিক গাড়ীৰ বেটাৰি উন্নীতকৰণত । চীনৰ এই কোম্পানীৰ সহায় লৈ এপলে ' এই কাৰ্যৰে যথেষ্ট উন্নতি সাধিছে । ঠিক সেইদৰে জুন , ২০১৯ চনত ' drive.ai ' শীর্ষক এক আমেৰিকাৰ ষ্টার্ট আপ কোম্পানী ক্ৰয় কৰি লয় এপ'লে । এই কোম্পানীয়ে আমেৰিকাৰ টেক্সাছত ছেলফ ড্রাইভিঙৰ পাইলট প্রগ্রেম চলাই আছে । এপ'লে নিজৰ স্বয়ংচালিত ইলেক্ট্রনিক কাৰৰ কাম - কাজ আগুৱাই নিবলৈ শীর্ষ পর্যায়ৰ অনলাইন ডমেইনছ ক্ৰয় কৰিছে ।
এই ডমেইনছসমূহৰ নাম শুনিলে আশ্চর্যচকিত হৈ পৰিব সকলো । সেয়া হৈছে । apple.car , apple.cars আৰু apple.auto । এপ'লৰ ইলেক্ট্রনিক বাহনৰ আন এক উন্নত প্রযুক্তি হৈছে অগমেন্টেড ৰিয়েলিটী । এই ব্যৱস্থাৰ জৰিয়তে আমি স্বয়ংচালিত বৈদ্যুতিক কাৰৰ ডিজিটেল মডেলসমূহ ডিজিটেল মাধ্যমেৰে স্পৰ্শ কৰিয়েই নিজ কার্য সমাধা কৰিব পাৰিম । এপ'লৰ এই উন্নত প্রযুক্তিয়ে গাড়ী চালনাৰ সম্পূর্ণ প্রক্রিয়াই সলনি কৰি পেলাব অনাগত দিনত । অর্থনৈতিক বিশেষজ্ঞৰ আন এক দাবী অনুসৰি এনেধৰণৰ বহুজাতিক কোম্পানীয়ে অকল স্বয়ংচালিত বৈদ্যুতিক কাৰ ক্রেতাক বিক্ৰীৰে মুনাফা অর্জন নকৰে । প্ৰকৃততে এপ'লৰ দৰে এনেধৰণৰ প্রখ্যাত ঔদ্যোগিক প্রতিষ্ঠানে এটেনচন ইকনমিকৰ জৰিয়তেহে আচল মুনাফা অর্জন কৰিব । স্বয়ংচালিত প্রযুক্তিগতভাৱে উন্নত বৈদ্যুতিক গাড়ী এখনত আৰোহীয়ে নিজেই যেতিয়া বাহনখন চলাবলগীয়া নহয় , সেইক্ষেত্ৰত সময় যথেষ্ট ৰাহি হ'ব । এনেধৰণৰ অত্যাধুনিক ডিজিটেলাইজ বৈদ্যুতিক কাৰত যথেষ্ট স্ক্রীণ লগোৱা থাকিব ।
এইধৰণৰ স্ক্রীণতেই নিজৰ কাম - কাজ আগুৱাই লৈ যোৱাৰ উপৰি মনোৰঞ্জনৰ বাবে ব্যৱহাৰ কৰিব পাৰিব । ফলত এনেধৰণৰ কার্য কৰাৰ ফলতেই এটেনচন ইকনমিৰ মাধ্যমেৰে অভাৱনীয় ৰাজহ সংগ্রহ কৰিব পাৰিব এপ'ল কোম্পানীয়ে । দৰাচলতে এয়া হৈছে সম্পূর্ণরূপে একধৰণৰ প্রযুক্তিগত যুদ্ধ । এপ'ল কোম্পানীৰ এই বাহন বজাৰত অহা মানেই সেয়া হৈ পৰিব ষ্টাৰ প্রডাক্ট । এই সন্দৰ্ভত প্রখ্যাত আলোচনী । বিজনেছ ইনচাইডৰত এপ'লৰ এগৰাকী জ্যেষ্ঠ বিষয়াই নিজৰ নাম প্রকাশ নকৰাৰ চৰ্তত কোম্পানীটোৰ বজাৰত আহিবলগীয়া স্বয়ংচালিত বৈদ্যুতিক বাহন সন্দৰ্ভত অনেক গুরুত্বপূর্ণ বিষয় উল্লেখ কৰিছে । এইগৰাকী বিষয়াই জনোৱা অনুসৰি , যিদিনা এপ'লৰ এই অত্যাধুনিক বাহনে বজাৰত ভুমুকি মাৰিব , এক নতুন যুগৰ সূচনা হ'ব টেকন'জিম পৃথিৱীত । অটোম'বাইলৰ বজাৰত অভাৱনীয় উত্থানেৰে এপ'লৰ এই বাহনে শীর্ষস্থান দখল কৰাৰ লগে লগেই টেছলাই পূর্বতে যি শীর্ষস্থান অধিগ্রহণ কৰি আহিছিল , তাৰ পৰা বিচ্যুত হ'ব ।
তদুপৰি পেট্রল , ডিজেলচালিত বাহনৰ বিক্ৰীতো যথেষ্ট প্রভাৱ পৰিব এপ'লৰ এই স্বয়ংচালিত বৈদ্যুতিক কাৰৰ বজাৰত প্ৰৱেশ কৰাৰ ফলত । এপ'লৰ নতুন আইফোন একোটা বজাৰত উলিয়াই দিয়াৰ পূর্বেই যিদৰে সমগ্র বিশ্বৰ ক্ৰেতাৰ মাজত এক অভাৱনীয় উৎসুকতাৰ সৃষ্টি কৰে , ঠিক একে হাবিয়াহেই স্বয়ংচালিত বৈদ্যুতিক গাড়ীখনৰ ক্ষেত্ৰতো দেখা যাব বুলি তেওঁ উল্লেখ কৰে । অৱশ্যে সেয়া যি কি নহওক এই বিশ্ব প্রযুক্তিবিদ্যাৰ জগতত দোপতদোপে আগবাঢ়ি গৈ আছে অতি দ্রুতগতিত । অত্যাধুনিক প্রযুক্তিগত ব্যৱস্থাই মানৱ সমাজৰ জীৱনধাৰণৰ মান উন্নত কৰাৰ লগতেই সময়ৰো যথেষ্ট ৰাহি কৰিছে । নিশ্চিতভাৱেই এইক্ষেত্ৰত এপ'লৰ আহিবলগীয়া স্বয়ংচালিত ইলেক্ট্রনিক কাৰখনৰ কথাই উল্লেখ কৰিব পাৰি । ডিজিটেল পৃথিৱীত অত্যাধুনিক প্রযুক্তিৰ দপদপনিয়ে ক্রমান্বয়ে আমাক আন এক ভৱিষ্যতৰ দিশলৈ লৈ গৈ আছে । প্রযুক্তিবিদ্যাৰ উত্তৰণ মানেই মানৱ সমাজৰ উন্নতি । অনাগত দিনত আইফোন নির্মাতা প্রতিষ্ঠান এপ'লৰ এই অত্যাধুনিক স্বয়ংচালিত ইলেক্ট্রনিক বাহনখনৰ ওপৰত সমগ্র বিশ্বৰেই দৃষ্টি নিবদ্ধ হৈ থাকিব । কাৰণ এপ'লৰ নিৰ্মাণ মানেই হৈছে অত্যাধুনিক প্রযুক্তিবিদ্যা জগতৰ আন এক চমৎকাৰিতা ।
